เอฟเอ็น พี90

เอฟเอ็น พี90 ยังเป็นที่รู้จักกันคือ เอฟเอ็น โปรเจ็กต์ 1990 พีดีดับเบิลยูเอส เป็นปืนกลมือขนาดกะทัดรัดที่ถูกออกแบบและผลิตขึ้นโดยบริษัทเอฟเอ็น เฮอร์สตอล ประเทศเบลเยียม มันถูกสร้างขึ้นเพื่อตอบสนองต่อการเรียกร้องของเนโทในการเข้ามาแทนที่อาวุธปืนที่มีกระสุนขนาด 9x19 ม.ม.พาราเบลลลัม พี90 ได้รับการออกแบบให้เป็นอาวุธปืนที่มีขนาดกระทัดรัด แต่แรงยิงที่ทรงพลังสำหรับพลขับยานพาหนะ ผู้ควบคุมในฐานะพลประจำอาวุธปืน บุุคคลากรเพื่อให้การสนับสนุน หน่วยรบพิเศษ และกลุ่มต่อต้านการก่อการร้าย มักจะถูกเรียกกันว่า อาวุธป้องกันตัวขนาดกะทัดรัด 
ด้วยการออกแบบในการรวมตัวกันกับปืนพกรุ่นเอฟเอ็น ไฟว์-เซเว่น และกระสุน เอฟเอ็น 5.7×28มม. การพัฒนาอาวุธนี้ได้เริ่มขึ้นในปี ค.ศ. 1986 และเริ่มการผลิตในปี ค.ศ. 1990 (ซึ่งคำว่า "90" เป็นชื่อที่ถูกตั้งขึ้น) ต่อจากนั้นมากระสนุขนาด 5.7×28มม. ที่ถูกออกแบบใหม่และสั้นลง รุ่นที่ถูกดัดแปลงของพี90 ด้วยตลับกระสุนที่สามารถนำกระสุนใหม่มาใช้ได้ถูกนำเสนอในปี ค.ศ. 1993  และปืนพกรุ่นเอฟเอ็น ไฟว์-เซเว่นได้ถูกนำเสนอในภายหลังในฐานะอาวุธคู่ใจโดยใช้กระสุนขนาด 5.7×28มม. เช่นกัน 
ด้วยลักษณะการออกแบบบุลพัปขนาดกะทัดรัดพร้อมด้วยกล้องเล็งสะท้อนภาพและการถือควบคุมปืนที่ถนัดทั้งสองข้างได้อย่างเต็มที่ พี90 เป็นอาวุธปืนที่สุดแหวกแนวที่มีรูปลักษณ์ล้ำยุค การออกแบบของมันเป็นการผสมผสานนวัตกรรมหลายอย่าง เช่น แม็กกาซีนด้านบนที่เป็นเอกลักษณ์ และกระสุนขนาดเล็กของเอฟเอ็น กระสุนความเร็วสูง ขนาด 5.7×28มม. คุณสมบัตินอกเหนือจากนั้นในตัว ได้แก่ เลเซอร์ที่สามารถมองเห็นได้ง่ายหรือเลเซอร์อินฟราเรด และแหล่งกำเนิดเรืองแสงทริเธียม 
ปัจจุบัน พี90 ได้เข้าประจำการในกองกำลังทหารและกองกำลังตำรวจในจำนวนกว่า 40 ประเทศ เช่น ออสเตรีย บราซิล แคนาดา ฝรั่งเศส กรีซ อินเดีย มาเลเซีย โปแลนด์ และสหรัฐอเมริกา  ในสหรัฐอเมริกา พี90 ได้ถูกใช้งานด้วยหน่วยงานบังคับใช้กฏหมายกว่า 200 หน่วย รวมทั้งหน่วยงานลับสหรัฐ (U.S. Secret Service) ในขณะที่ได้มีการพัฒนาและวางตลาดขายในช่วงแรกที่เป็นพีดีดัมเบิลยู แต่ยังสามารถพิจารณาได้ว่าเป็นปืนกลมือหรือปืนไรเฟิลจู่โจมขนาดกะทะรัด ในสหรัฐอเมริกา พี90 ระบบเลือกยิงแบบมาตรฐานของพี90 ได้ถูกจำกัดไว้สำหรับทหาร ผู้บังคับใช้กฏหมาย หรือผู้ถือใบอนุญาตผลิตอาวุธปืนของรัฐบาลกลาง(Federal Firearms License- FFL) ประเภทผู้เสียภาษีที่ประกอบอาชีพพิเศษ (Special Occupational Tax- SOT) ตั้งแต่ปี ค.ศ. 2005 ปืนรุ่นกึ่งอัตโนมัติได้ถูกนำเสนอให้กับผู้ใช้พลเรือนในชื่อว่า พีเอ็ส90 

**การพัฒนา**
พี90 ถูกสร้างขึ้นระหว่างปีพ.ศ. 2529-2530 ในเฮอร์สตอลประเทศเบลเยียม เป้าหมายของมันคือการเข้ามาแทนที่ปืนพกและคาร์บินซึ่งใช้โดยทหารและผู้รักษากฎหมาย เพราะว่าอาวุธเหล่านั้นไม่มีประสิทธิภาพพอในการจัดการเป้าหมายที่สวมเสื้อเกราะกันกระสุน
ปืนถูกออกแบบให้ใช้กระสุนใหม่ขนาด 5.7x28ม.ม.ซึ่งมีการทะลุทะลวงที่ดีกว่า ระยะที่ไกล และการเคลื่อนที่ที่แบนราบมากกว่าปืนพกคาลิเบอร์ที่ใช้กระสุนนาโต้ขนาด 9x19 ม.ม.พาราเบลลลัม เริ่มแรกนั้นอาวุธได้ใช้กระสุนขนาด 5.7x28 ม.ม.และกระสุนอีกหลายชนิด ต้นแบบอันแรกที่ใช้กระสุนนี้สร้างเสร็จในเดือนตุลาคมพ.ศ. 2529 และปืนกลมือมากกว่า 3,000 กระบอกถูกผลิตในรูปแบบนี้จนถึงปีพ.ศ. 2536 ด้วยการผลิตระดับต่ำ
ในขณะเดียวกันเอฟเอ็นได้ทำการแก้ไขกระสุนพร้อมความตั้งใจที่จะใช้มันในปืนพกกึ่งอัตโนมัติรุ่นเอฟเอ็น ไฟว์-เซเว่น กระสุนใหม่นี้มีชื่อว่าเอสเอส190 ที่มีเหล็กและอะลูมิเนียมเป็นตัวเจาะทะลุ หัวกระสุนอื่นๆ หลายแบบยังได้ถูกสร้างขึ้นมาสำหรับกระสุนใหม่ พี90 รุ่นที่ดัดแปลงแล้วได้ใช้กระสุนแบใหม่ซึ่งปราฎตัวในปีพ.ศ. 2536

**ประเทศผู้ใช้งาน**
 ออสเตรเลีย: กองทัพและคอมมานโดของออสเตรเลีย- อาร์เจนตินา: หน่วยยุทธวิธีและหน่วยคอมมานโด- บังกลาเทศ: หน่วยต่อต้านผู้ก่อการร้ายและกองกำลังพิเศษ- เบลเยียม: หน่วยตำรวจกลางพิเศษ และกองกำลังพิเศษ- แคนาดา: ใช้โดยตำรวจในโนวา สโคเทียและกำลังรบเฉพาะกิจร่วมที่ 2- ชิลี: กองทัพบกและนาวิกโยธินชิลี - ไซปรัส: กองกำลังรักษาดินแดนไซปรัสได้ซื้อพี90 จำนวน 350 กระบอกเมื่อปีพ.ศ. 2543 เพื่อใช้กับหน่วยรบพิเศษ ในรายการสั่งซื้อรวมทั้งที่เก็บเสียง เลเซอร์ชี้เป้า และไฟฉายยุทธวิธี- ฝรั่งเศส: ใช้โดยบางหน่วยพิเศษภายในกองทัพบกของฝรั่งเศส อย่างนาวิกโยธินและนาวิกโยธินขนส่งทางอากาศ นอกจากนั้นยังใช้โดยจีไอจีเอ็น และหน่วยเรด (Recherche Assistance Intervention Dissuasion, RAID) ของตำรวจ - เยอรมนี: ใช้โดยตำรวจกลางที่ทำหน้าที่อารักขาบุคคลสำคัญ- กรีซ: ยามชายฝั่งและหน่วยต่อต้านผู้ก่อการร้าย - อินเดีย: กลุ่มป้องกันพิเศษ- สาธารณรัฐไอร์แลนด์: กองทหารพรานไอริช- Italy: ใช้โดยหน่วยจีไอเอส (Gruppo di Intervento Speciale, GIS) เอ็นโอซีเอส (Nucleo Operativo Centrale di Sicurezza, NOCS) และคอมซูบิน (COMSUBIN)- เลบานอน: ใช้โดยลิพับลิกันการ์ด (Republican Guard Brigade) และหน่วยรักษาความปลอดภัยdate=January 2009- มาเลเซีย: กองทัพเรือและหน่วยต่อต้านผู้ก่อการร้ายของมาเลเซีย- เม็กซิโก: กองทัพเรือและหน่วยรบพิเศษของแมกซิโก- Morocco: หน่วยจีไอเอสจีอาร์ (Groupement d'Intervention et de Sécurité de la Gendarmerie Royale)- เนเธอร์แลนด์: ใช้โดยหน่วยต่อต้านผู้ก่อการร้าย- ปากีสถาน: กองทัพบก หน่วยรบพิเศษ และหน่วยองครักษ์ของปากีสถาน- ปานามา: กองทัพของปานามา- เปรู: หน่วยรบพิเศษและกองทัพเรือเปรู- โปแลนด์: ใช้อย่างจำกัดโดยหน่วยกรอม (GROM)- โปรตุเกส: หน่วยรบพิเศษกองทัพเรือและหน่วยรบพิเศษจีโออี (Grupo de Operações Especiais)- ซาอุดีอาระเบีย: กองกำลังฉุกเฉินพิเศษ- สิงคโปร์: หน่วยคอมมานโดของสิงคโปร์- สเปน: หน่วยจีอีโอของตำรวจสเปน (Grupo Especial de Operaciones) นอกจากนั้นยังใช้โดยกองกำลังติดอาวุธอย่างหน่วยอีเอดีเอ (Escuadron de Apoyo al Despliegue Aereo) และหน่วยอีซีเอพีเอซี (Escuadron de Zapadores Paracaidistas)- ไทย: หน่วยรบพิเศษของกองทัพไทย- สหราชอาณาจักร: ใช้โดยตำรวจในเวสท์มิดแลนด์ที่สนามบินเบอร์มิงแฮมและสนามบินอื่นๆ- สหรัฐอเมริกา: ใช้โดยองค์กรลับ หน่วยป้องกัน หน่วยผู้อพยพและตรวจสัญชาติ และหน่วยงานรักษากฎหมายอื่นๆ โดยส่วนมากเป็นหน่วยสวาท
เอฟเอ็น พี90 ในมือกองกำลังรักษาดินแดนของไซปรัสในการเดินขบวนที่ลาร์นาคา

**อ้างอิง**

**แหล่งข้อมูลอื่น**
  หน้าอย่างเป็นทางการของเอฟเอ็น พี90-  เอฟเอ็นเอชในสหรัฐฯ date=2009-02-21 -  อาวุธปืนยุคใหม่- http://www.ringsights.com/Products/sights/SightsDesc/PDF/MC-10-80.pdf date=2009-03-27 
หมวดหมู่:ปืนกลมือ
หมวดหมู่:อาวุธปืนแบบบุลพัพ
หมวดหมู่:เอฟเอ็นเฮอร์สตอล
หมวดหมู่:อาวุธตำรวจ